Document ID: 32004R0924

32004R0924
L 163/100
SLUŽBENI LIST EUROPSKE UNIJE
29.04.2004.
UREDBA KOMISIJE (EZ) br. 924/2004
od 29. travnja 2004.
o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), kako je izmijenjena Uredbom Vijeća (EZ) br. 2204/2003 (2), a posebno njezin članak 11. točku (b),
budući da:
(1)
Prilog IV. Uredbi (EZ) br. 1210/2003 navodi fizičke i pravne osobe, tijela ili subjekte povezane s režimom bivšeg predsjednika Saddama Husseina obuhvaćene zamrzavanjem sredstava i ekonomskih izvora na temelju te Uredbe.
(2)
Odbor za sankcije Vijeća sigurnosti Ujedinjenih naroda odlučio je 7. travnja 2004. izmijeniti popis koji uključuje Saddama Husseina i druge visoke dužnosnike bivšeg iračkog režima, članove njihovih užih obitelji i subjekte u njihovom vlasništvu ili koje kontroliraju oni ili osobe koje djeluju u njihovo ime ili prema njihovim uputama, na koje se treba primijeniti zamrzavanje sredstava i ekonomskih izvora. Stoga se Prilog IV. treba na odgovarajući način izmijeniti.
(3)
Kako bi se osigurala učinkovitost mjera predviđenih ovom Uredbom, ova Uredba mora odmah stupiti na snagu,
DONIJELA JE OVU UREDBU:
Članak 1.
Prilog IV. Uredbi (EZ) br. 1210/2003 ovime se mijenja u skladu s Prilogom ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. travnja 2004.

Labels: 11
5
13
18
15